Der alt tet zu seinem sun gan,
sprach! »einen rock mir machen laß,
in meiner kamer bin ich schier erfroren.«
Der sun sach in gar tückisch an,
mit untreu er beseßen was,
des vatters bit und flehen war verloren.
Jedoch der unverstanden bock
dem vatter zwo elen grobes tuch gabe,
sprach: »laß darmit flicken dein rock.«
wies darmit seinen alten vatter abe.
der ging seufzent dahin allein
in die kalt öden kamer sein.
die ding ersach ein fünfjeriger knabe;